14 май 2018 | 12:12 805
Средната нетна работна заплата у нас възлиза на 835 лева през първото тримесечие на тази година.
В брутно изражение, средната месечна работна заплата достига 1 077 лева, сочат данните на Националния статистически институт.
Това е ръст от 7.1% спрямо същия период на миналата 2017 година. Спрямо последното тримесечие на миналата година, средната брутна заплата отчита спад от 1.6%.
Най-висок ръст на годишна база в заплатите се наблюдава при „Добивна промишленост“ - с 14.4%, „Образование“ - с 12.2%, и „Строителство“ - с 10.5%.
От друга страна, най-забележимо намаление на възнагражденията спрямо предходното тримесечие се отчита при „Операции с недвижими имоти“ - с 12.1%, „Образование“ - с 11.0%, и „Търговия; ремонт на автомобили и мотоциклети“ - със 7.1%.
• „Създаване и разпространение на информация и творчески продукти; далекосъобщения“ - 2 584 лева
• „Финансови и застрахователни дейности“ - 1 801 лева
• „Хотелиерство и ресторантьорство“ - 655 лева
• „Други дейности“ - 768 лева
Наетите лица по трудово и служебно правоотношение към края на март 2018 г. нарастват с 35.2 хил., или с 1.5%, спрямо края на декември 2017 г., като достигат 2.31 милиона.
Спрямо края на четвъртото тримесечие на 2017 г. най-голямо увеличение на наетите лица се наблюдава в икономическите дейности „Култура, спорт и развлечения“ - с 4.8%, „Създаване и разпространение на информация и творчески продукти; далекосъобщения“ - с 4.5%, и „Селско, горско и рибно стопанство“ - с 4.2%.
Най-голямо намаление на наетите лица по трудово и служебно правоотношение е регистрирано в дейност „Производство и разпределение на електрическа и топлинна енергия и на газообразни горива“ - с 0.8%.
В структурата на наетите лица по икономически дейности най-голям е относителният дял на наетите по трудово и служебно правоотношение в дейностите „Преработваща промишленост“ и „Търговия, ремонт на автомобили и мотоциклети“ - съответно 22.4 и 17.1%.
В края на март 2018 г. в сравнение с края на март 2017 г. наетите лица по трудово и служебно правоотношение се увеличават с 34.5 хил., или с 1.5%.
ЕК повиши очакванията си за растеж на българската икономикаНай-новите очаквания на ЕК за ръст на БВП през тази година съвпадат с нейната есенна прогноза
Най-голямо увеличение на наетите се наблюдава в икономическите дейности „Преработваща промишленост“ - с 6.4 хил., „Хотелиерство и ресторантьорство“ - с 5.2 хил., и „Строителство“ - с 4.9 хил., а най-голямо намаление в „Операции с недвижими имоти“ - с 1.0 хиляди.